hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նախագահի ընտրությունը հեշտ չանցավ. արդեն մեկ ամսից ավելի իրենց բողոքի ձայնը բարձրացրած ՀԿՄ-ի անդամներն առավոտից փակել էին այն սենյակի ճանապարհը, որտեղ պետք է նիստը կայանար: Բողոքի ակցիա իրականացնող անդամների նկատմամբ բռնություն և ուժ է կիրառվել հենց ոստիկանական աշխատակիցների աչքի առաջ, որոնք որևէ գործողություն չեն իրականացրել.
Դեռևս օգոստոս ամսից նախագահության կազմի հրաժարականը պահանջող միավորման անդամների հետ որևէ հանդիպում նորընտիր նախագահը չի ունեցել: Բողոքի ակցիայի մասնակիցներն անգամ համոզմունք ունեն, որ Ռաֆիկ Խաչատրյանը տեղյակ չէ, թե ում և ինչի դեմ են իրենք ընդվզում.
«Ելույթ ունեցավ Խաչատրյանը, որի ժամանակ նշեց, որ երիտասարդներին նույնպես տեղ են տալու միավորման կազմում, բայց մենք նման հույս չունենք: Նորից նույն է լինելու՝ իրար գործ են շարունակելու, նույն անարդարություն է լինելու»,- թերհավատորեն նշեց Ռևազյանը:
Նորընտիր նախագահ Խաչատրյանը և բողոքի ակցիայի անդամները երեքշաբթի օրը կհանդիպեն: Վերջիններս, սակայն, չկարողացան այս պահին հստակ պատասխանել՝ այդ հանդիպումն իրենց բոլոր հարցերի պատասխանը կտա՞, թե ոչ.
«Չորեքշաբթի օրը կհավաքվենք միավորման մեծ դահլիճում և կքննարկենք հետագա անելիքները: Հնարավոր է, որ չորեքշաբթի օրվանից մենք կրկին սկսենք նստացույցը»,- նշեց Պատվական Ռևազյանը:
Ինչպես նշեցին բողոքի ակցիա իրականացնող անդամները, այն պահին նրանք դիմել են Քննչական կոմիտե՝ միավորման «անօրինությունների խնդրով», որն էլ գործն ուղարկել է Գլխավոր դատախազություն:
Հիշեցնենք, որ միավորման անդամներն իրենց բողոքի ձայնն են բարձրացնում չվճարվող աշխատավարձերի մասին և պահանջում՝ օր առաջ հրաժարական ներկայացնեն ՀԿՄ նախագահության ողջ անձնակազմը և բացահայտել ՀԿ-ում տարիներ շարունակ տեղի ունեցած թալանն ու կոռուպցիան.
«30 տարի ա նրանք նույն քաղաքականությունն ունեն. ցածր գներով իրենց ծանոթ-բարեկամների անունով ամրագրել են միավորմանը պատկանող տարածքները, վերջիններս էլ դրանք բարձր գնով այլ մարդկանց են տրամադրել և ստացված գումարը գրպանել»,- իր խոսքում նշել էր բողոքի ակցիայի մասնակից Վրեժ Մանուկյանը:
Նկատենք, որ նախագահի թափուր տեղի համար թեկնածություն չէր առաջադրել ՀԿ փոխնախագահ Մարտին Սարգսյանը: Ինչպես ավելի վաղ Forrights-ի հետ զրույցում նշել էր՝ ակցիայի մասնակիցների կողմից շատ է շրջանառվում իր անունը՝ միավորման հնարավոր կոռուպցիոն ռիսկերի կողին.
«Ախր ինչքան կարելի է իմ անունը շոշափել: Որտեղով անցնում ես՝ Մարտին, հա Մարտին, ախր անմեղության կանխավարկած կա, չի կարելի էլի»,- իր վրդովմունքն էր հայտնել նա:
Նախորդ նյութը«Գրիգոր Գրիգորյանը նախ պետք է ասի՝ ինչպես իրենից քիչ հեռու Մարտի 1-ին զինվոր սպանվեց». Փաստահավաք խմբի անդամ
Հաջորդ նյութըԱրայիկ Խանդոյանի առողջության վատթարացմանը նպաստել են դատարանում խոշտանգումները
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
ՄԻՊ-ին առընթեր ստեղծվել է կանանց իրավունքների հարցերով հասարակական խորհուրդ
Արցախում ավելի քան 90 ընտանիք նորակառույց բնակավայրում վիճակահանությամբ առանձնատուն է ստացել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.